Ahto Orav

Ahto Orav (sündinud 20. augustil 1969 Põltsamaal) on eesti sportlane (indiaca-mängija), sporditegelane ja koolijuht, võistkondlik maailmameister indiaca's (2004). Ta on alates 2005. aastast Audentese juhatuse esimees ja Audentese Erakooli direktor.

Haridus
Ta on lõpetanud 1987. aastal Põltsamaa Keskkooli ja 1994. aastal Eesti Põllumajandusülikooli veemajanduse insenerina. 2001. aastal sai Tartu Ülikoolist kutsemagistri kraadi (MBA) ärijuhtimises.

Sportlasena
Ta mängis alates 1983. aastast võrkpalli (treener Toivo Uusna, hiljem on teda juhendanud Jaan Pagel ja Andres Toode). 

Alates 1997. aastast on ta mänginud indiaca't ja tulnud aastatel 1999–2015 indiaca's kokku 21 korda eri võistkondades ja liikides Eesti meistriks. 2004. aastal tuli ta indiaca's Eesti segavõistkonna koosseisus maailmameistriks.Ahto Orava sporditulemused 

Treeneri ja sporditegelasena
Ta on olnud Rahvusvahelise Indiaca Assotsiatsiooni (IIA) ja Eesti Indiaca Liidu (EEIL) asutajaid ja aastatel 1999–2007 viimase president. On olnud ka Tartu Indiaca Klubi asutajaid ja aastatel 1999–2002 selle president, 2004. aastast Indiacaklubi Reval juhatuse liige. 

Aastatel 1997–1999 on ta töötanud Eesti Telefoni spordiklubis, 1999–2001 Tartu Indiaca Klubis ja 2002–2004 Indiacaklubis Reval indiaca-treenerina. On tegutsenud ka indiaca-kohtunikuna (2001, rahvusvaheline kategooria). 

Tunnustus
2000 Eesti parim indiaca meesmängija ja treener
2006 Eesti parim indiaca-kohtunik 

Viited

Välislingid

Ahto Orava sporditulemused
Audentese kõneisikud

Kategooria:Eesti sportlased
Kategooria:Eesti koolijuhid
Kategooria:Põltsamaa Ühisgümnaasiumi vilistlased
Kategooria:Eesti Maaülikooli maainseneriteaduskonna vilistlased‎
Kategooria:Tartu Ülikooli majandusteaduskonna vilistlased
Kategooria:Sündinud 1969